CELEX: 32022D0151
Language: da
Date: 2022-02-03 00:00:00
Title: Rådets afgørelse (FUSP) 2022/151 af 3. februar 2022 om et EU-tiltag til at støtte evakuering af visse særligt sårbare personer fra Afghanistan

4.2.2022   
               
               
                  DA
               
               
                  Den Europæiske Unions Tidende
               
               
                  L 25/11
               
            
         RÅDETS AFGØRELSE (FUSP) 2022/151
         af 3. februar 2022
         om et EU-tiltag til at støtte evakuering af visse særligt sårbare personer fra Afghanistan
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 10. december 2001 vedtog Rådet fælles aktion 2001/875/FUSP (1) om udnævnelse af en særlig repræsentant for Den Europæiske Union i Afghanistan (EUSR). Mandatet for EUSR blev forlænget flere gange, senest ved Rådets afgørelse (FUSP) 2017/289 (2), indtil den 31. august 2017.
                  
               
                     (2)
                  
                  
                     Den 30. maj 2007 vedtog Rådet fælles aktion 2007/369/FUSP (3) om oprettelse af Den Europæiske Unions politimission i Afghanistan (EUPOL AFGHANISTAN). EUPOL AFGHANISTAN blev forlænget flere gange, senest ved Rådets afgørelse (FUSP) 2016/2040 (4), indtil den 15. september 2017.
                  
               
                     (3)
                  
                  
                     Den 1. maj 2021 indledte Taliban en offensiv og begyndte at overtage kontrollen over et gradvist stigende antal distrikter i Afghanistan. Den 15. august 2021 overtog Talibanstyrker kontrollen over Kabul og afsatte den forfatningsbaserede regering.
                  
               
                     (4)
                  
                  
                     Rådet anførte i en erklæring af 31. august 2021 om situationen i Afghanistan: »Evakueringen af vores borgere og så vidt muligt af afghanske statsborgere, der har samarbejdet med EU og dets medlemsstater, og deres familier er blevet gennemført som en prioritet og vil fortsætte«.
                     
                  
               
                     (5)
                  
                  
                     Rådet anførte i sine konklusioner af 15. september 2021 om Afghanistan: »Det internationale samfund, herunder EU og dets medlemsstater, har siden august 2021 gjort en kollektiv indsats under ekstreme forhold for at evakuere tusindvis af EU-borgere og tredjelandsstatsborgere, herunder afghanere, der arbejdede for diplomatiske missioner, og andre afghanere, der var i fare, på grund af deres principfaste samarbejde om vores fælles værdier. Dette var et reelt bevis på solidaritet i EU.«
                     
                  
               
                     (6)
                  
                  
                     Under disse usædvanlige omstændigheder har Tjenesten for EU's Optræden Udadtil (EU-Udenrigstjenesten) siden den 1. juni 2021 organiseret og forvaltet evakueringen af afghanere, navnlig dem, der har arbejdet for EUSR eller for EUPOL AFGHANISTAN, af andre særligt sårbare afghanere, der havde samarbejdet med Unionen, og af deres nære forsørgelsesafhængige slægtninge. Sådanne evakueringer bør fortsætte i 2022. EU-Udenrigstjenesten har den 1. oktober 2021 oprettet en liste over personer, der er berettiget til denne evakuering. Den kan om nødvendigt opdateres af EU-Udenrigstjenesten.
                  
               
                     (7)
                  
                  
                     Et operationelt tiltag inden for rammerne af den fælles udenrigs- og sikkerhedspolitik bør støtte disse evakueringer —
                  
               VEDTAGET DENNE AFGØRELSE:
         
            Artikel 1
            Målsætninger og anvendelsesområde
            
               1.   Unionen støtter evakuering fra Afghanistan mellem den 1. juni 2021 og den 31. december 2022 af:
               
                           a)
                        
                        
                           EU's særlige repræsentant i Afghanistans (EUSR's) tidligere ansatte
                        
                     
                           b)
                        
                        
                           EUPOL AFGHANISTAN's tidligere ansatte
                        
                     
                           c)
                        
                        
                           følgende andre særligt sårbare personer:
                           
                                       —
                                    
                                    
                                       embedsmænd eller andre fagfolk, der er aktive i den politiske sektor eller sikkerhedssektoren i Afghanistan (f.eks. dommere, anklagere, politifolk, militærpersonel og journalister), og som var uddannet i forbindelse med eller havde deltaget i gennemførelsen af EU-politikker
                                    
                                 
                                       —
                                    
                                    
                                       ansatte hos tidligere leverandører til EUPOL AFGHANISTAN og EUSR og
                                    
                                 
                                       —
                                    
                                    
                                       ansatte hos leverandører til Unionens delegation i Kabul, der var ansat i denne egenskab i perioden fra den 16. august 2019 til den 15. august 2021, og
                                    
                                 
                     
                           d)
                        
                        
                           forsørgelsesafhængige ægtefæller, børn, forældre og ugifte søstre til personer, der er omhandlet i litra a), b) eller c).
                        
                     
            
               2.   Den evakuering, der er omhandlet i stk. 1, organiseres og forvaltes af EU-Udenrigstjenesten under Unionens højtstående repræsentant for udenrigsanliggender og sikkerhedspolitiks (den højtstående repræsentants) myndighed.
            
            
               3.   Den højtstående repræsentant er ansvarlig for gennemførelsen af denne afgørelse.
            
         
         
            Artikel 2
            Finansielle ordninger
            
               1.   Det finansielle referencebeløb for gennemførelsen af dette tiltag udgør 1 990 000 EUR.
            
            
               2.   Alle udgifter forvaltes efter de regler og procedurer, der gælder for Unionens almindelige budget.
            
            
               3.   Kommissionen overvåger, at de i stk. 2 omhandlede udgifter forvaltes korrekt. Med henblik herpå indgår Kommissionen den nødvendige aftale med EU-Udenrigstjenesten.
            
         
         
            Artikel 3
            Ikrafttræden og varighed
            Denne afgørelse træder i kraft på dagen for vedtagelsen.
            Den finder anvendelse fra den 1. juni 2021.
         
         
            Udfærdiget i Bruxelles, den 3. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Rådets fælles aktion 2001/875/FUSP af 10. december 2001 om udnævnelse af en særlig repræsentant for Den Europæiske Union i Afghanistan (EFT L 326 af 11.12.2001, s. 1).
         
            (2)  Rådets afgørelse (FUSP) 2017/289 af 17. februar 2017 om ændring af afgørelse (FUSP) 2015/2005 om forlængelse af mandatet for Den Europæiske Unions særlige repræsentant i Afghanistan (EUT L 42 af 18.2.2017, s. 13).
         
            (3)  Rådets fælles aktion 2007/369/FUSP af 30. maj 2007 om oprettelse af Den Europæiske Unions politimission i Afghanistan (EUPOL AFGHANISTAN) (EUT L 139 af 31.5.2007, s. 33).
         
            (4)  Rådets afgørelse (FUSP) 2016/2040 af 21. november 2016 om ændring af afgørelse 2010/279/FUSP om Den Europæiske Unions politimission i Afghanistan for at fastsætte regler om dens afvikling (EUPOL AFGHANISTAN) (EUT L 314 af 22.11.2016, s. 20).